《醉花阴 送春日大雪竟日，惜春光之已尽，惊岁月之如流，对景怀人，漫填小令以寄珧书。》
清代·季兰韵

苦雨声中春已去。春去无寻处。雨惯阻人归，问雨如何难阻、春归路。

惜别惜春愁莫诉。并作新词句。不识到明年，相送春时可是、人如故。

作者简介：季兰韵，字湘娟，常熟人，屈文学宙甫室。屈少颖异，为擘巢，书诗画学即工。季博涉经史，亦工诗画，一时闺阁有徐淑秦嘉之目。